Id-Deċiżjoni tal-Kunsill
tat-18 ta' Mejju 1987
dwar l-allokazzjoni ta' possibbiltajiet għall-qabda tal-merluzz fir-reġjun ta' Spitsbergen u Bear Island u fid-Diviżjoni 3M kif inhi definita fil-Konvenzjoni tan-NAFO
(87/277/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l- Komunità Ekonomika Ewropea,
Wara li kkunsidra ir-Regolament tal-Kunsill (KEE) Nru 170/83 tal-25 ta' Jannar 1983 li jwaqqaf sistema Komunitarja għall-konservazzjoni u l-maniġġjar tar-riżorsi tas-sajd [1], kif emendat bl-Att tas-Sħubija ta' Spanja u l-Portugall, u partikolarment l-Artikolu 11 miġjub fih,
Wara li kkunsidra l-proposta mill-Kummisjoni,
Billi l-possibbiltajiet għall-qabda tal-merluzz fir-reġjun ta' Spitsbergen u Bear Island (ICES Diviżjoni II b) u Diviżjoni 3M tar-Reġjun Regolatorju kif inhu definit fil-Konvenzjoni tan-NAFO għandhom ikunu allokati sabiex jiġi assigurat l-immaniġjar razzjonali ta' l-ammonti disponibbli għall-Komunità;
Billi, sabiex tgħin lis-sajjieda jorganizzaw is-sajd tagħhom fuq bażi stabbli, regolamenti għall-allokazzjoni ta' dawn il-possibbiltajiet għall-qabda għandhom ikunu addottati skond kif jiżvilupaw il-ħażniet;
Billi l-allokazzjoni tas-sehem tal-ħażniet tal-merulzz disponibbli għall-Komunità fir-reġjun ta' Spitsbergen u Bear Island bl-ebda mod ma' jippreġudika d-drittijiet u obbligazzjonijiet misjuba fit-Trattat ta' Pariġi tal-1920,
IDDEĊIEDA DAN LI ĠEJ:
Artikolu Waħdieni
Billi l-possibbiltajiet għall-qabda tal-merluzz fir-reġjun ta' Spitsbergen u Bear Island (ICES Diviżjoni II b) u Diviżjoni 3M tar-Reġjun Regolatorju kif inhu definit fil-Konvenzjoni tan-NAFO għandhom ikunu allokati skond it-tabelli ta' l-Anness.
Magħmula fi Brussel, fit-18 ta' Mejju 1987.